437.83 REGOLI FUQ PREKAWZJONIJIET DWAR DENI TAL-MAJJALI KLASSIKU L-AVVIŻ LEGALI 310 ta’ l-2005. L-AVVIŻ LEGALI 310 ta’ l-2005. 1. Titolu u skop. (1) It-titolu ta’ dawn ir-regoli hu Regoli fuq Prekawzjonijiet dwar Deni tal-Majjali Klassiku. (2) Kap. 437. Kap. 437. L-iskop ta’ dawn ir-regoli hu l-implimentazzjoni tar-regoli li jinsabu fid-Direttiva tal-Kunsill ta’ l-Unjoni Ewropea 80/1095/KEE, li jistabbilixxu l-kondizzjonijiet neċessarji sabiex Malta tkunu tinżamm ħielsa mid-deni tal-majjali klassiku, u dan skond l-artikoli 5(1) u 23(b) ta’ l-Att dwar is-Servizzi Veterinarji. Tifsiriet. 2. Għall-finijiet ta’ dawn ir-regoli, għandhom japplikaw dawn it-tifsiriet li ġejjin: "razzett uffiċjalment ħieles mid-deni tal-majjali" tfisser razzett li fih: (i) ma jkunx instabdeni ta l-majjali għal minn ta’ lanqas it-tnax-il xahar preċedenti, (ii) ma jkunx hemm majjali li jkunu ġew imlaqqma kontra d-deni tal-majjali fit-tnax-il xahar preċedenti, (iii) ma jkunx ġie awtorizzat tilqim kontra d-deni tal-majjali għal minn ta’ l-anqas it-tnax-il xahar preċedenti; barra minn hekk, ma jrid ikun instab ebdadeni ta l-majjali għal minn ta’ l-anqas it-tnax-il xahar preċedenti f’raġġ ta’ minn ta’ lanqas żewġ kilomentrima dwar ir-razzett; " Stat Membru uffiċjalment ħieles mid-deni tal-majjali" tfisser Stat Membru ta’ l-Unjoni Ewropea li fih: (i) ma jkun instab ebdadeni tal-majjali għal minn ta’ l-anqas it-tnax-il xahar preċedenti, (ii) ma jkunx ġie awtorizzat tilqim kontra d-deni tal-majjali għal minn ta’ l-anqas it-tnax-il xahar preċedenti, fejn l-irziezet ma jkun fihom ebda majjali li jkunu ġew imlaqqma kontra d-deni tal-majjali fit-tnax-il xahar preċedenti u li jkun ġie hekk rikonoxxut taħt ir-regola 3(2) jew 7(1); "reġjun uffiċjalment ħieles mid-deni tal-majjali" tfisser reġjun li fih: (i) ma jkun instab ebdadeni tal-majjali għal minn ta’ l-anqas it-tnax-il xahar preċedenti, (ii) ma jkunx ġie awtorizzat tilqim kontra d-deni tal-majjali għal minn ta’ l-anqas it-tnax-il xahar preċedenti, fejn l-irziezet ma jkun fihom ebda majjali li jkunu ġew imlaqqma kontra d-deni tal-majjali fit-tnax-il xahar preċedenti u li jkun ġie hekk rikonoxxut taħt ir-regolament 3(2) jew 7(1); " Stat Membru jew reġjun ħieles mid-deni tal-majjali" tfisser Stat Membru ta’ l-Unjoni Ewropea jew reġjun li fih ma jkun instab ebdadeni ta l-majjali għal minn ta’ l-anqas it-tnax-il xahar preċedenti. 3. Pjan biex jinqered id-deni tal-majjali. (1) L-awtorità kompetenti għandha tipprepara pjan għall-qerda mgħaġġla tad-deni tal-majjali. (2) Mhux aktar tard minn sitt xhur wara n-notifikazzjoni ta’ dawn ir-regoli, l-istatus ta’ Malta għandu jiġi stabbilit taħt il-proċedura tal-Komunità Ewropea bil-għan li tiġi stabbilita l-ħtieġa li jiġi ppreżentat pjan skond is-subregola (1). (3) Dak il-pjan, li għandu jsir fuq medda ta’ mhux aktar minn sitt snin, għandu jkun konformi ma’ dak li tipprovdi r-regola 4 u għandu jkun approvat skond l-Artikolu 5(3) tad-Deċiżjoni tal-Kunsill 80/1096/KEE li tintroduċi miżuri finanzjarji tal-Komunità għall-qerda tad-deni tal-majjali klassiku. (4) Jekk Malta ma tkunx uffiċjalment ħielsa mid-deni tal-majjal imalli tkun ġiet mitmuma l-miżura speċifikata fis-subregoli (1),), is-Servizzi Veterinarji għandhom jippreparaw pjan ġdid biex tkun konkluża l-qerda tal-marda. (5) Iż-żmien għall-implimentazzjoni tal-pjan il-ġdid għandu jkun tali li ż-żmien totali għall-implimentazzjoni tal-miżuri speċifikati f’dawn is-subregoli jkun ta’ għaxar snin. Il-pjan il-ġdid għandu jkun konformi mal-ħtiġiet tar-regola 4 u għandu jkun approvat skond l-Artikolu 5(3) tad-Deċiżjoni 80/1096/KEE. 4. Dettalji tal-pjan tal-qerda tal-marda. (1) Il-pjan imsemmi fir-regola 3 għandu jitfassal b’mod li jiżgura li Malta tkun uffiċjalment ħielsa mid-deni tal-majjali l-iktar wara sitt snin. (2) Dan il-pjan għandu jispeċifika: (i) id-data tal-projbizzjoni tat-tilqim tal-majjali għat-tagħmir, (ii) id-data tal-projbizzjoni jew, fl-ewwel sentejn ta’ l-implimentazzjoni tal-pjan, tar-restrizzjoni tat-titlqim tal-majjali għas-simna, (iii) id-data tal-bidu ta’ kampanja biex jinstab id-deni tal-majjali, jekk ikun hemm il-ħtieġa għal kampanja bħal dik; (iv) il-miżuri, riżorsi, u skeda proposti mill-awtorità kompetenti bil-għan li jintlaħaq l-għan speċifikat fis-subregola (1). (3) Il-pjan jista’ jiġi implimentat fuq bażi reġjonali kemm-il darba l-awtorità kompetenti tkun tista’ tiggarantixxi li l-istatus tar-reġjuni konernati ikun ser jiġi protett u miżmum. F’dak il-każ, id-dettalji meħtieġa taħt is-subregola (2) għandhom japplikaw għal kull wieħed mir-reġjunimfissra fil-pjan. (4) L-awtorità kompetenti għandha tinforma lill-Kummissjoni Ewropea dwar: (a) l-ispiża annwali konnessa mad-deni tal-majjali f’kull waħda mit-tliet snin preċedenti, b’elenku dettaljat ta’ kif ikunu ntefqu l-flus; (b) it-tbassir ta’ l-ispiża annwali għall-pjan mifrux fuq sitt snin. 5. Aktar dettalji tal-pjan. (1) Il-pjan ġ did imsemmi fir-regola 3) għandu jkun imfassal b’mod li jiġi żgurat li, fi tmiem il-perjodu speċifikat, Malta tkun uffiċjalment ħielsa mid-deni tal-majjali klassiku. (2) Il-pjan il-ġdid għandu jispeċifika, skond kif ikun japplika: (a) fil-każ ta’ reġjuni fejn ikun sar tilqim għal aktar minn sena: (i) l-għadd ta’ rziezet magħżulin sabiex minnhom jittieħdu kampjuni li jirrapreżentaw ir-reġjun konernat, u l-għadd ta’ majjali f’kull rażżett, (ii) l-għadd ta’ frieħ tal-majjali li jkunu twieldu minn majjal imlaqqma’ f’dawk l-irziezet, u li ma jkunux ser jiġu mlaqqma’, (iii) l-għadd u t-tip ta’ testijiet li jkunu sejrin isiru fuq dawk il-frieħ tal-majjalitul perjodu ta’ sitt xhur bil-għan li tkun konfermata jew eskluża l-preżenza tal-virus tad-deni tal-majjali klassiku, (iv) dak it-tilqim għandu jitwaqqaf jekk it-testijiet imsemmija fil-paragrafu (iii) jindikaw li l-virus tad-deni klassiku tal-majjali ma jkunx preżenti, u d-data li fiha l-projbizzjoni aktarx tiġi fis-seħħ; (b) fil-każ ta’ reġjuni fejn ikun sar tilqim għal anqas minn tnax-il xahar: (i) id-data tal-bidu tat-tilqim, (ii) id-data li fiha x’aktarx li jiġu implimentati l-miżuri msemmija fil-paragrafu (a); (ċ) jekk it-tilqim ikun ġie sospiż, iżda r-reġjun ma jkunx għadu ġie meħlus mid-deni tal-majjali: (i) l-għadd ta’ merħliet ta’ majjali (għat-tagħmir, moltiplikaturi, mħaltin, u għas-simna) li fihom ikunu ser isiru verifiki fuq il-post, (ii) l-għadd totali u deskrizzjoni tat-testijiet li jkunu saru fuq dawk il-merħliet ta’ kull sena, (iii) l-għadd ta’ verifiki seroloġiċi fuq il-post li jkunu sejrin isiru ta’ kull sena fuq majjali għall-qatla meta tkun sejra ssir il-qatla. 6. Verifiki fuq il-post mill-Kummissjoni Ewropea. (a) Il-Kummissjoni Ewropea għandha tagħmel verifiki regolari fuq il-post sabiex tivverifika, mil-lat veterinarju, jekk il-pjanijiet ikunuxqegħdin jiġu applikati. (b) L-awtorità kompetenti għandha tieħu dawk l-passi neċessarji sabiex tiffaċilita dawn il-verifiki, u partikolarment għandha tiżgura li l-esperti jiġu provduti, meta hekk jitolbu bl-informazzjoni u d-dokumentazzjoni kollha li jkollhom bżonn biex jevalwaw l-eżekuzzjoni tal-pjanijiet. (ċ) Il-provvedimenti ġenerali għall-implimentazzjoni ta’ din ir-regola, speċjalment fir-rigward tal-frekwenza u l-mod ta’ kif isir u l-verifiki msemmija fil-paragrafu (a), ir-regoli dwar kif jiġu appuntati esperti veterinarji kif ukoll il-proċedura li dawn għandhom isegwu meta jagħmlu r-rapport tagħhom, għandhom jiġu stabbiliti skond il-proċedura tal-Komunità Ewropea. 7. Pjanijiet li għandhom jiġu mgħarrfa lill-Kummissjoni. (1) L-awtorità kompetenti għandha, skond l-Artikolu 5(1) tad-Deċiżjoni 80/1096/KEE, tgħarraf lill-Kummisjoni bil-pjanijiet imsemmija fir-regola 3(1),(2), u (3) jew, skond l-Artikolu 5(1)(a) ta’ dik id-Deċiżjoni, il-pjanijiet ġodda msemmija fir-regola 3). (2) Dawk il-pjanijiet għandhom jiġu approvati skond il-proċedura stabbilita fl-Artikolu 5(3) ta’ dik id-Deċiżjoni. Il-pjanijiet il-ġodda għandhom jiġu approvati skond il-proċedura stabbilita fl-Artikolu 5(3) tad-Deċiżjoni 80/1096/KEE. (3) Kemm-il darba d-deni tal-majjali jinfirex b’mod all armanti f’Malta jew f’xi parti oħra mit-territorju tal-Komunità Ewropea waqt l-implimentazzjoni ta’ pjan approvat taħt is-subregola (2), l-awtorità kompetenti tista’ tevalwa mill-ġdid is-sitwazzjoni u tieħu dawk il-miżuri ta’ prekawzjoni li jitqiesu li jkunu adatti, fosthom l-introduzzjoni mill-ġdid ta’ tilqim preventiv organizzat. Il-Kummissjoni Ewropea għandha tkun informata b’dan. (4) Pjanijiet approvati taħt is-subregola (2) jistgħu jiġu modifikati jew supplimentati skond l-istess proċedura bil-għan li jibqgħu mexjin ma’ l-iżviluppi li jkunu qegħdin iseħħu fir-rigward tad-deni tal-majjali f’Malta, u, partikolarment, biex iqisu l-implimentazzjoni possibbli tal-miżuri msemmija fis-subregola (3). 8. Kondizzjonijiet sabiex Malta tkun rikonoxxuta bħala ħielsa mid-deni tal-majjali. (1) Malta għandha tkun rikonoxxuta bħala territorju uffiċjalment ħieles mid-deni tal-majjali, kemm-il darba f’dan it-territorju jkunu ġew sodisfatti l-kondizzjonijiet li ġejjin għal minn ta’ l-anqas tnax-il xahar: (a) ma jkun ġie misjub ebdadeni ta l-majjali; (b) it-tilqim kontra d-deni tal-majjali jkun ġie mwaqqaf. (2) Taħt il-proċedura tal-Komunità Ewropea, parti mit-territorju li għalih tapplika r-regola 4(3) tista’ tkun rikonoxxuta bħala uffiċjalment ħielsa mid-deni tal-majjali, iżda mhux qabel tliet xhur wara li tkun issodisfati l-kondizzjonijiet tas-subregola (1), sakemm Malta tkun f’pożizzjoni li tiggarantixxi b’mod adegwat li l-istatus ta’ dik il-parti mit-territorju jkun sejjer jinżamm, partikolarment billi ġġib prova ta’ l-eżistenza ta’ miżuri: (i) jew li jipprojbixxu l-introduzzjoni fil-parti tat-territorju konċernat ta’ majjali minn irziezet li ma jkunux uffiċjalment ħielsa mid-deni tal-majjali; (ii) jew li jipprojbixxu majjal imlaqqma’ milli jinħarġu minn irziezet sitwati f’xi parti mit-territorju li ma tkunx uffiċjalment ħielsa mid-deni tal-majjali jew li ma tkunx ħielsa mid-deni tal-majjali ħlief għall-qatla li ssir minnufih jew biex jiddaħħlu ġoxirazzett ieħor bl-istess status. 9. (1) Jekk Malta, fil-perjodu stabbilit fl-Artikolu 2(1) tad-Deċiżjoni 80/1096/KEE, titlef l-istatus tagħha bħala uffiċjalment ħielsa mid-deni tal-majjali, ikun jista’ jiġi applikat il-provvediment tar-regola 3(1) kemm-il darba l-pjan ma jkunx jestendi għal perjodu itwal. Jekk Malta, fil-perjodu kollu stabbilit fl-Artikolu 2(1) tad-Deċiżjoni 80/1096/KEE, titlef l-istatus tagħha bħala uffiċjalment ħielsa mid-deni tal-majjali, ikunu jistgħu jiġu applikati l-provvedimenti tar-regola 3(4) kemm-il darba l-eżekuzzjoni tal-pjan relattiv ma testendix aktar mit-termini tal-miżuri supplimentarji. (2) (a) Madanakollu, jekk ikun hemm xi tfaqqiegħa jew għadd ta’ tfaqqiegħat ta’ deni tal-majjali li jkunu epiżootjoloġikament inter-relatati ġew waarea ġeografikament limitata fit-territorju lokali li tkun uffiċjalment ħielsa mid-deni tal-majjali, l-istatus ta’ Malta ma jintilifx għal perjodu ta’ ħmis tax-il ġurnata jekk Malta tieħu miżuri biex tiżola l-area inkwistjoni. (b) F’dan il-perjodu ta’ ħmis tax-il ġurnata, madanakollu, tkun tista’ tittieħed deċiżjoni skond il-proċedura stabbilita fl-Artikolu 9 tad-Direttiva tal-Kunsill ta’ l-Unjoni Ewropea 80/1095/KEE sabiex jiġi rtirat l-istatus jew, jekk il-miżuri meħuda minn Malta jitqiesu li jkunu sodisfaenti, sabiex jinżamm dak l-istatus għal massimu ta’ tliet xhur.